

**Република Северна Македонија**

**Republika e Maqedonisë së Veriut**

**СУДСКИ СОВЕТ НА РЕПУБЛИКА СЕВЕРНА МАКЕДОНИЈА**

**KËSHILLI GJYQËSOR I REPUBLIKËS SË MAQEDONISË SË VERIUT**

|  |
| --- |
| **Ул. “Македонија“ бр. 5, 1000 Скопје |** тел. **02/3 218 130** факс. **02/3 218 131 | contact@ssrm.mk**  **Rr. ”Makedonija” nr. 5, 1000 Shkup |** tel. **02/3 218 130** faksi. **02/3 218 131 | contact@ssrm.mk** |

Бр. \_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_

СКОПЈЕ

**ЗАПИСНИК**

**oд 487 –та Итна седница на Судскиот совет на**

**Република Северна Македонија**

****

**Скопје, 2024 година**

Седницата се одржа на ден: 20.05.2024 година, во 00,03 часот во салата за седници.

Присутни членови:

* **Весна Дамева**, претседател;
* **Ханиф Зендели**, заменик претседател;
* **Сашко Георгиев**, член ( онлајн приклучен преку вибер комуникација)
* **м-р Антоанета Димовска** – член ( онлајн приклучена преку вибер комуникација)
* **Лорета Горгиева** – член (пристапи на седница по донесување на одлука за исклучување на јавноста од седница)
* **Ивица Николовски**, член;
* **Мирсад Суроји**, член;
* **м-р Миљазим Мустафа** - член
* **м-р Селим Адеми**, член;
* **Павлина Црвенковска**, член;
* **м-р Тања Чачарова Илиевска**, член.

Отсутни членови:

* **Беса Адеми**, претседателка на Врховен суд *(уредно поканетa)*; го извести Судскиот совет дека не е во можност да присуствува на седницата бидејќи во Врховниот суд има активности во врска со предметниот случај.
* **Кренар Лога**, министер за правда *(уредно поканет)*.

Присутни од стручната служба:

* **Весна Толева**, ВД генерален секретар;
* **Анита Андоноска,** државен советник;
* **Александра Шоптрајанова,** технички секретар

На седницата се присутни и претставници од медиумите.

Весна Дамева – претседател на Советот наведе дека во 21,45 часот во Судскиот совет доставено е барање од судија на претходна постапка на Основниот кривичен суд Скопје за одземање на судскиот имунитет на судија, како и за одобрување на предлогот за притвор. Имајќи ја во предвид заложбата на Судскиот совет за ажурно постапување, а воедно и за транспарентност во работата веднаш биле известени медиумите и дека Судскиот совет е чекор напред во таа насока. Наведе дека Лорета Горгиева – член на Советот барала да и се обезбеди превоз, но Судскиот совет во 00,00 часот не бил во можност да обезбеди возач и дека можел само да ја организира седницата.

Весна Дамева – претседател на Советот откако констатира дека има потребен кворум за работа, го изложи предложениот Дневен ред и со оглед дека никој не се јави за збор, го стави на гласање предложениот Дневен ред. По гласањето констатира дека со 10 гласа -„За“, е усвоен следниот

**Д Н Е В Е Н Р Е Д**

* 1. **Расправа и одлучување по барање на Основниот кривичен суд Скопје за одземање на имунитет на судија и одобрување на притвор на судија.**

Весна Дамева – претседател на Советот укажа дека согласно член 39 став 2 од Законот за Судскиот совет на Република Северна Македонија е предвидено дека јавноста може да биде исклучена само со одлука на Советот заради заштита на угледот и интегритетот на судијата или кандидат за судија и дека за исклучување на јавноста од седниците, Советот одлучува со двотретински мнозинство гласови од вкупниот број членови со право на глас.

Со оглед дека предметното барање се однесува на конкретен судија на кој што може да му биде нарушен интегритетот Весна Дамева – претседател на Советот отвори расправа „дали некој од членовите на Советот има поинакво мислење, по однос на исклучување на јавноста“.

Со оглед дека никој не се јави за збор, го стави на гласање предлогот - „За исклучување на јавноста од седницата, согласно член 39 став 2 од Законот за Судскиот совет на Република Северна Македонија“. По гласањето констатира дека со 10 гласа -„За“, е усвоен предлогот и донесена е:

ОДЛУКА

Да се исклучи јавноста согласно член 39 став 2 од Законот за Судскиот совет на Република Северна Македонија

Весна Дамева – претседател на Советот констатира дека претставниците на медиумите ја напуштија седницата.

**Точка 1 „ Расправа и одлучување по барање на Основниот кривичен суд Скопје за одземање на имунитет на судија и одобрување на притвор на судија “.**

Весна Дамева – претседател на Советот пред да започне со излагање на првата точка констатира дека на седница пристапи Лорета Горгиева – член на Советот

Претседателот на Советот костатираше дека седницата заврши во 00,45 часот.

Напомена: Тонскиот запис и Листингот со резултатите од гласањето се составен

дел на овој записник**.**

**СУДСКИ СОВЕТ НА**

**РЕПУБЛИКА СЕВЕРНА МАКЕДОНИЈА**

**Претседател,**

**Весна Дамева**

Изработил, Анита Андоноска- Државен советник

Одобрил, Весна Толева- ВД Генерален секретар